ข้อบังคับเจ้าพนักงานจราจรจังหวัดนครปฐมข้อบังคับเจ้าพนักงานจราจรจังหวัดนครปฐมว่าด้วยการจัดระบบการจราจรบริเวณรอบองค์พระปฐมเจดีย์และตลาดทรัพย์สินพ.ศ. ๒๕๕๗ ด้วยการจราจรบริเวณรอบองค์พระปฐมเจดีย์และตลาดทรัพย์สินมีการจราจรคับคั่งจนเกิดปัญหาการจราจร โดยเฉพาะในชั่วโมงเร่งด่วนสาเหตุเกิดจากถนนคับแคบแต่มีปริมาณรถผ่านไปมามากและปัจจัยสำคัญที่ทำให้เกิดปัญหาคือการจอดรถไม่เป็นระเบียบและจอดรถผิดกฎหมายประชาชนทั่วไปไม่ได้รับความสะดวกปลอดภัยในการจราจรได้มีมติที่ประชุมคณะอนุกรรมการจัดระบบการจราจรทางบกจังหวัดนครปฐมให้แก้ปัญหาการจราจรติดขัดโดยการจัดระบบการเดินรถทางเดียวบริเวณรอบองค์พระปฐมเจดีย์และตลาดทรัพย์สินดังกล่าวอาศัยอำนาจตามความในมาตรา ๑๓๙ (๒) (๔) (๙) (๑๔) และ (๑๕)แห่งพระราชบัญญัติจราจรทางบก พ.ศ. ๒๕๒๒อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๔ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายประกอบกับข้อ ๕ ของคำสั่งกระทรวงมหาดไทย ที่ ๕๒๙/๒๕๕๕ ลงวันที่ ๗ กันยายน๒๕๕๕ เรื่อง แต่งตั้งเจ้าพนักงานจราจรตามพระราชบัญญัติจราจรทางบก พ.ศ. ๒๕๒๒ผู้บังคับการตำรวจภูธรจังหวัดนครปฐม ในฐานะเจ้าพนักงานจราจรจังหวัดนครปฐมจึงออกข้อบังคับไว้ ดังต่อไปนี้ข้อ ๑ ข้อบังคับนี้เรียกว่าข้อบังคับเจ้าพนักงานจราจรจังหวัดนครปฐมว่าด้วยการจัดระบบการจราจรบริเวณรอบองค์พระปฐมเจดีย์และตลาดทรัพย์สิน พ.ศ. ๒๕๕๗ข้อ ๒ ให้เดินรถทางเดียวให้รถเลี้ยวขวา ให้รถเลี้ยวซ้าย ห้ามจอดรถให้จอดรถและกำหนดการจอดรถหรือที่จอดพักรถในถนน ดังต่อไปนี้(๑) ให้เดินรถทางเดียวในถนน ดังต่อไปนี้(๑.๑) ถนนขวาพระให้เดินรถทางเดียวจากแยกราชินีไปออกที่แยกวัดพระปฐมเจดีย์ (วัดใหญ่)(๑.๒) ถนนหลังพระ ช่วงแยกวัดพระปฐมเจดีย์ถึงแยกสันติเวชให้เดินรถทางเดียวจากแยกวัดพระปฐมเจดีย์ไปออกที่แยกสันติเวช(๑.๓) ถนนซ้ายพระให้เดินรถทางเดียวจากแยกสันติเวชไปออกที่แยกบ่อเริ่ม(๑.๔) ถนนหน้าพระให้เดินรถทางเดียวจากแยกอาณาจักรการแว่นไปออกที่ราชินี(๑.๕) ถนนบ่อเริ่ม ให้เดินรถทางเดียวจากด้านถนนซ้ายพระไปออกที่แยกหน้าอนุสาวรีย์พญากงถนนพญากง(๑.๖) ถนนพญากง ให้เดินรถทางเดียวจากแยกหน้าธนาคารกรุงไทย สาขานครปฐมไปออกที่แยกสะพานศรีวิชัย (สะพานเกวียน)(๑.๗) ถนนพญาพาน ให้เดินรถทางเดียวจากแยกสะพานศรีวิชัยไปออกที่แยก ๒๕มกรา ถนนทหารบก(๑.๘) ถนนทหารบก ช่วงแยก ๒๕ มกรา ถึงแยกร้านอาณาจักรการแว่นให้เดินรถทางเดียวจากแยก ๒๕ มกรา ไปออกที่แยกร้านอาณาจักรการแว่น ถนนหน้าพระ(๒) ให้รถทุกชนิดเลี้ยวขวาในถนน ดังต่อไปนี้(๒.๑) รถที่ออกจากถนนภายในองค์พระปฐมเจดีย์ทุกประตู(๒.๒) รถที่มาจากถนนซ้ายพระเมื่อจะเข้าถนนทหารบก(๓) ให้รถทุกชนิดเลี้ยวซ้ายในถนน ดังต่อไปนี้(๓.๑) รถที่มาจากถนนหน้าพระด้านโรงเรียนราชินีบูรณะเมื่อถึงแยกราชินี(๓.๒) รถที่ออกจากสถานที่ต่าง ๆ ฝั่งเดียวกับตำรวจภูธรจังหวัดนครปฐมเมื่อจะเข้าถนนขวาพระ(๓.๓) รถที่มาจากถนนราชวิถีเมื่อถึงแยกวัดพระปฐมเจดีย์(๓.๔) รถที่มาจากถนนราชดำเนินเมื่อจะเข้าถนนหลังพระ(๓.๕) รถที่มาจากถนนบ่อเริ่มและถนนรถไฟเมื่อจะเข้าถนนพญากง(๓.๖) รถที่มาจากถนนรถไฟเมื่อจะเข้าถนนซ้ายพระ(๓.๗) รถที่มาจากถนนทิพากร ถนนเทศา รถที่ออกจากสถานที่ต่าง ๆฝั่งเดียวกับสำนักงานอัยการจังหวัดนครปฐม เมื่อจะเข้าถนนหน้าพระ(๔) กำหนดการจอดรถและห้ามจอดรถในถนน ดังต่อไปนี้(๔.๑) ถนนหน้าพระ ช่วงตั้งแต่แยกอาณาจักรการแว่นถึงแยกราชินี ทั้ง ๒ฝั่ง(๔.๒) ถนนซ้ายพระ(๔.๒.๑) ฝั่งอาคารช่วงแยกสันติเวชถึงแยกตลาดบนซอย ๗ให้จอดได้เฉพาะรถยนต์ตามช่องที่กำหนด และช่วงต่อจากแยกตลาดบนซอย ๗ไปจนตลอดสายให้จอดได้เฉพาะรถจักรยาน รถจักรยานยนต์ ตามช่องที่กำหนดยกเว้นช่องสำหรับรับส่งสินค้าชั่วคราวให้จอดรถได้ทุกชนิดเพื่อรับส่งสินค้าได้ชั่วขณะเท่าที่จำเป็น(๔.๒.๒) ฝั่งองค์พระปฐมเจดีย์ให้จอดเฉพาะรถยนต์ตามช่องที่กำหนด(๔.๓) ถนนพญากง(๔.๓.๑) ฝั่งอาคารให้จอดได้เฉพาะรถจักรยานรถจักรยานยนต์ตามช่องที่กำหนด ยกเว้นช่องสำหรับรับส่งสินค้าชั่วคราวให้จอดรถได้ทุกชนิดเพื่อรับส่งสินค้าได้ชั่วขณะเท่าที่จำเป็น(๔.๓.๒) ฝั่งริมคลองเจดีย์บูชา ให้จอดได้เฉพาะรถยนต์ตามช่องที่กำหนด(๔.๔) ถนนรถไฟ ช่วงตั้งแต่ถนนพญากงถึงด้านติดต่อกับถนนซ้ายพระให้จอดได้เฉพาะรถจักรยานรถจักรยานยนต์ ทั้ง ๒ ฝั่งตามช่องที่กำหนด(๔.๕) ถนนหลังพระ ช่วงแยกสันติเวชถึงแยกสะพานศรีวิชัยฝั่งตลาดบนห้ามจอดรถทุกชนิดข้อ ๓ บรรดาข้อบังคับระเบียบ หรือประกาศอื่นใดที่ขัดต่อข้อบังคับนี้ให้ยกเลิกและให้ใช้ข้อบังคับนี้แทนข้อ ๔[๑] ข้อบังคับนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศณ วันที่ ๒๘ เมษายน พ.ศ. ๒๕๕๗พลตำรวจตรีเพชรัตน์ แสงไชยผู้บังคับการตำรวจภูธรจังหวัดนครปฐมเจ้าพนักงานจราจรจังหวัดนครปฐมปริยานุช/ผู้จัดทำ๑๑ มิถุนายน ๒๕๕๗นุสรา/ผู้ตรวจ๓๐ กรกฎาคม๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๑๐๒ ง/หน้า ๖๔/๖ มิถุนายน ๒๕๕๗